**धरान उपमहानगरपालिका**

**नगर कार्यपालिकाको कार्यालय**

**धरान खेलकुद विकास समितिको सूचना**

धरान उप–महानगरपालिका खेलकुद विकास समिति åf/f खेलाडीहरुलाइ प्रोत्साहन स्वरुप आयोजना गर्न लागिएको “**धरान वर्ष खेलाडी २०७४** ” छनौटका लागि धरानमा उपलब्ध भएसम्म सम्पूर्ण खेलकुद संघका सम्बन्धित प्रशिक्षक एवं पदाधिकारीहरुलाइ २०७४ सालमा आयोजना भएका राष्ट्रिय तथा अन्तराष्ट्रिय ( **मैत्रीपूर्ण प्रतियोगिता बाहेक**) प्रतियोगिताहरुमा सहभागी धरानका खेलाडीहरुले प्राप्त गरेका स्थान ( **पहिलो ,दोस्रो र तेस्रो**) प्रतियोगिता सम्बन्धी विवरण र प्राप्त प्रमाण पत्र धरान उपमहानगरपालिका सामाजिक विकास महाशाखा मार्फत खेलकुद विकास समितिमा बुझाइ दिनहुन अनुरोध गर्दछौ । संघ नभएको खेलहरुको विवरणहरुबाट एकजना उत्कृष्ट खेलाडी छनौट गरि **“ धरान वर्ष खेलाडी २०७४**” घोषणा गरिनेछ ।

**धरान वर्ष खेलाडी सम्बन्धी अन्य जनकारीहरु**

* सम्पुर्ण खेलाडीहरुले प्रतियोगिता सम्बन्धी आफ्नो विवरण खेलकूद संघ वा संस्था मार्फत यो सूचना प्रकाशित भएको मितिले एक हप्ता भित्र बुझाइ सक्नु पर्नेछ । अन्यथा स्वीकार गरिने छैन ।
* खेलाडीहरूले उक्त् विवरण व्यक्तिगत रूपमा बुझाउन पाइने छैन । खेलकुद संघ, क्लव वा संस्था मार्फत बुझाउनु पर्नेछ ।
* खेलकुद संघ, क्लव वा संस्थाहरुले उक्त विवरण बुझाउँदा खेलाडीहरुले प्राप्त गरेको प्रमाण पत्रको फोटोकपी र सिफारिस सहित बुझाउनु पर्नेछ ।
* मैत्रीपूर्ण खेलहरुमा प्राप्त स्थानको गणना गरिने छैन ।
* विवरणहरु बुझाउने स्थान –धरान उपमहानगरपालिका सामाजिक विकास महशाखा खेलकुद विकास समिति, धरान–१२
* धरान वर्ष खेलाडी २०७४ नगद पुरस्कार रु १,००,०००।– (एक लाख) र ट्रफी

**धरान वर्ष खेलाडी २०७४ छनौट उप समिति**

**संयोजक :प्रताप तामाङ्ग ९८५२०४९८३८**

**सदस्य : सतिश के.सी ९८०८१४७५१४**

**सदस्य सचिव : गणेश प्रसाद खतिवडा ९८५२०४५४००**